|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | | |  |  |  |  |  |  |  | | --- | --- | --- | --- | --- | --- | --- | | |  |  | | --- | --- | | |  | | --- | | Обръщение на Кевин Данси, главен изпълнителен директор на Международната федерация на счетоводителите (IFAC) към членовете на организацията:  Скъпи колеги,   Като професионални счетоводители, основните пазители на бизнес информацията, ние имаме както важна отговорност, така и *новаторска* възможност да участваме и ръководим предстоящите промени в корпоративното отчитане, особено във връзка с информацията относно устойчивото развитие. Честно казано, няма някой, който да е по-добре позициониран от нас. Но не се съмнявайте - ако не реагираме бързо и не се покажем на висотата на положението, не демонстрираме нашата компетентност и не се възползваме от тази значителна възможност, някой друг ще направи това.   Целта на днешната ми комуникация е да Ви запозная с текущата работа, която Международната федерация на счетоводителите (IFAC) върши в тази критично важна област, включително случаите, в които с Ваша помощ ще предприемем директни мерки, ще изразим позиция и ще се постараем да окажем влияние върху процеса на преход към по-ефективна система за корпоративно отчитане.   Но, първо: защо професионалните счетоводители са най-добре позиционирани да отговорят на тази потребност?   Всички организации се нуждаят от по-добра информация, за да оценят и управляват рисковете, пред които са изправени, да се възползват от възможностите, които се откриват пред тях и да гарантират дългосрочния си успех, както и за да докладват до управителните органи, които осъществяват надзор над тяхната дейност. В същото време, широк кръг от заинтересовани лица изисква разширено и усъвършенствано докладване, което да е уместно, надеждно, съпоставимо и достоверно.   Професионалните счетоводители в рамките на организациите—с техните аналитични умения, критично мислене, сфера на влияние и разбиране за дейността на организацията—играят централна роля при интегриране на критично важната за бизнеса информация, по-доброто въвеждане и управление на процесите и контролите, вземането и привеждането в действие на бизнес решения и докладването до заинтересованите страни по един цялостен интегриран начин.  Професионалните счетоводители на публична практика, включително малките и средни практики, притежават всички необходими експертни знания и умения, обективност и независимост, за да предоставят по най-добър начин консултантски услуги и услуги по изразяване на сигурност на организациите, с цел повишаване доверието в тази информация и в новите форми на външно докладване.   Независимо от мястото, където осъществяват дейността си, професионалните счетоводители—Вашите членове—са в най-добра позиция да отговорят на тази потребност—ефективно от гледна точка на разходите, качествено и почтено.   Преди да изложа пред Вас дневния ред на Международната федерация на счетоводителите (IFAC) за бъдещото развитие на корпоративното отчитане, кратък преглед на неотдавнашните събития.   * Миналият септември Международната федерация на счетоводителите (IFAC) публикува призив към Фондация МСФО да създаде глобални стандарти за устойчиво развитие заедно със Съвета по международни счетоводни стандарти (IASB). По-късно през същия месец Попечителите на Фондация МСФО публикуваха Документ за консултации, за да оценят търсенето по отношение на глобални стандарти за устойчиво развитие и потенциалната роля на Фондацията в удовлетворяването на евентуалното търсене. * През ноември Съветът за счетоводни стандарти, отчитащи устойчивото развитие (SASB) и Международният комитет за интегрирано отчитане (IIRC) обявиха намерението си да се слеят във Фондация за стойностно отчитане, подкрепяйки в още по-голяма степен целта за хармонизирани и опростени оповестявания във връзка с устойчивото развитие. * През декември пет важни в международен аспект институции за изготвяне и въвеждане на рамки и стандарти (CDP, CDSB, GRI, IIRC и SASB) публикуваха прототип на стандарт за оповестяване на финансова информация, свързана с измененията в климата, който включваше и препоръките на Целевата група по оповестяване на финансова информация, свързана с измененията в климата (TCFD). * Европейската комисия продължи работата си във връзка с Директивата за нефинансово отчитане. * По-рано през този месец Попечителите на Фондация МСФО съобщиха за решителни стъпки в посока вземане на решение дали да обявят учредяването на нов глобален съвет по стандарти за устойчиво развитие. * През настоящата седмица Международната организация на комисиите по ценни книжа (IOSCO) изрази силна подкрепа за глобален подход под надзора на съществуващите управленски структури на МСФО, която може да бъде намерена [тук](https://ifac.us7.list-manage.com/track/click?u=9e7d9671563ff754a328b2833&id=0e97f6e5c0&e=f276fac012).   Налице е критична маса енергия. Промяната е в ход.   Дневният ред на Международната федерация на счетоводителите (IFAC) във връзка с корпоративното отчитане през следващите няколко месеца ще се фокусира върху:   1. **Подкрепа за глобален подход по отношение на стандартите за устойчиво развитие**   Вероятно ще станем свидетели на продължаващо раздвижване сред ключовите инициативи за изготвяне и въвеждане на рамки и стандарти, споменати по-горе. Независимо как ще се промени пейзажът, Международната федерация на счетоводителите (IFAC) ще продължи да подкрепя бързото придвижване към глобален подход под егидата на Фондация МСФО за постигане на съгласувани и последователни в световен мащаб стандарти за устойчиво развитие, водещи до уместна, надеждна, съпоставима и достоверна информация. Ние отчитаме и подкрепяме необходимостта от допълнителни изисквания, които да отразяват регионални и специфични за отделните юрисдикции приоритети на политиката. Ние обаче акцентираме върху неотложността на адресиране на глобално ниво на потребностите на инвеститорите и капиталовите пазари. Международната федерация на счетоводителите (IFAC) ще се застъпва открито, включително посредством ангажираността ни с процеса по разработване на политиката на групата Б20 / Г20, в подкрепа на такъв глобален подход.   1. **Насърчаване на свързани с устойчивото развитие умения и компетентност**   Международната федерация на счетоводителите (IFAC) ще продължи да работи съвместно с професионалните счетоводни организации чрез Международната група за образование по счетоводство, за да докаже, че професионалните счетоводители не само че разполагат с уменията и компетентностите, необходими за изготвянето, изразяването на сигурност и използването на тази информация, но и с експертните знания и умения за изграждане и оценяване на необходимите контроли и процеси, свързани с устойчивото развитие. При идентифициране на това кои съществуващи фундаментални умения биха могли да бъдат засилени, за да се удовлетворят новите изисквания, и при обезпечаване на достъп до получаване на експертни знания и умения по нови предмети, Международната федерация на счетоводителите (IFAC) подкрепя тезата, че професионалните счетоводители са най-добре позиционирани да отговорят на свързаните с устойчивото развитие потребности на организациите.   1. **Застъпване за комплексно мислене**   Задълбоченото разбиране, придобито както от финансовата, така и от свързаната с устойчивото развитие (или „нефинансова“) информация, се увеличава максимално, когато двата вида информация са свързани посредством интегриран подход. Просто казано, финансовата информация и информацията относно устойчивото развитие не представляват два, нямащи нищо общо елемента. Интегрираният подход води до по-добри решения, които осигуряват създаване на стойност в дългосрочен аспект—финансова възвръщаемост за инвеститорите, държейки същевременно сметка за стойността за клиентите, служителите, доставчиците и обществения интерес. Работещите в компаниите професионални счетоводители трябва да продължат да култивират и поощряват комплексно мислене, свързващо в едно цяло финансовата и отнасящата се до устойчивото развитие информация, процеси и анализи.  **Развитие на услугите по изразяване на сигурност**  Изразяването на сигурност е необходим компонент от еволюиращата система на глобално отчитане и неотменна част от нашата професия. Една от ключовите компетентности на професията е работата с експерти в най-различни области и това със сигурност ще продължи да е така. Международната федерация на счетоводителите (IFAC) ще поддържа връзка с организациите членки и фирмите, за да разбере по-добре текущите най-добри пазарни практики, да идентифицира пропуски и разработи споделена интерпретация, която да позиционира най-успешно професионалните счетоводители за предоставяне на услуги по изразяване на сигурност във връзка с устойчивото развитие. В допълнение, утре Международната федерация на счетоводителите (IFAC) стартира инициатива с Международния комитет за интегрирано отчитане (IIRC), насочена към ускоряване разработването на услуги по изразяване на сигурност по отношение на интегрираното отчитане.   1. **Поставяне на професията в лидерска позиция**   Професионалните счетоводители играят централна роля в процеса по събиране, анализиране и комуникиране на информация с високо качество. Нашата роля в отчитането и анализите във връзка с устойчивото развитие представлява дори още по-голяма възможност за отключване потенциала за създаване на стойност за компаниите и клиентите. Ще трябва да интегрираме в нашата работа нови и разнообразни предмети и технологии, но нашите базови познания, умения, професионална преценка, почтеност и етичен кодекс са вече в действие. Бъдещият потенциал на информацията относно устойчивото развитие е твърде важен, за да не го разберем добре; заедно ще защитим тезата, че нашата професия е в добра позиция да отговори на тези предизвикателства.   Благодаря предварително за усилията Ви да сме в крак със събитията и за Вашия глас и енергия за гарантиране, че професията ни заема централно място в този важен разговор. Моля да ни държите в течение за ключови събития във Вашата юрисдикция.   Очаквам с нетърпение да Ви предоставяме актуална информация за постигнатия напредък в това направление в бъдеще посредством нашия Портал на знанието, нашия двуседмичен бюлетин *The Latest* и докладване по други събития, които ще организираме във връзка с тази важна тема.   Поздрави!!   Kevin | | |  |  |  | | --- | | Kevin Dancey IFAC CEO |  |  |  | | --- | --- | | |  | | --- | |  | | | | | | |  |  | | --- | --- | | |  | | --- | |  | | | | |  |  | | --- | --- | | |  | | --- | |  | | | |